TYÖRYHMÄN JÄSENEN NIMEÄMINEN

Jakelussa mainituille

Edustajan nimeäminen valtioneuvoston säädös-
valmistelun kehittämistä varten asetettavaan työryhmään

Oikeusministeriön tarkoitus on asettaa työryhmä, joka jatkaisi ja tukisi ministeriöiden välistä yhteistyötä säädösvalmistelun kehittämisessä oheisessa asettamiskirjeluonnoksessa kuvatulla tavalla.

Työryhmän jäseninä tulisi lähtökohtaisesti olla suoraan kansliapäällikölle raportoivia henkilöitä, jotka ministeriöissä vastaavat säädösvalmistelun kehittämisestä ja koordinoinnista.

Ministeriöiden sisäisestä organisaatiosta ja säädösvalmisteluasioiden määrästä ja luonteesta johtuen työryhmässä voi olla myös useampia henkilöitä samasta ministeriöstä. 
Oikeusministeriö kiinnittää huomiota siihen, että naisten ja miesten välisestä tasa-arvosta annetun lain (609/1986) 4 § edellyttää, että työryhmässä on vähintään 40 % sekä naisia että miehiä. 

Ministeriöitä ja muita jakelussa mainittuja pyydetään ilmoittamaan edustajansa sekä kirjeitse että sähköpostitse erityisasiantuntija Jannika Enegren-Åbergille (jannika.enegren-aberg@om.fi) oikeusministeriön lainvalmisteluosastolle 1.10.2005 mennessä. 

Kansliapäällikkö			Kirsti Rissanen

LIITTEET	SÄKE-työryhmän loppuraportti 24.8.2005
	Luonnos työryhmän asettamispäätökseksi

JAKELU	Valtiosihteeri Risto Volanen, VNK
Valtiosihteeri Arto Mansala, UM
Kansliapäällikkö Ritva Viljanen, SM
Kansliapäällikkö Matti Ahola, PLM
Valtiosihteeri Raimo Sailas, VM
Kansliapäällikkö Markku Linna, OPM
Kansliapäällikkö Jarmo Vaittinen, MMM
Kansliapäällikkö Juhani Korpela, LVM
Kansliapäällikkö Erkki Virtanen, KTM
Kansliapäällikkö Markku Lehto, STM
Kansliapäällikkö Markku Wallin, TM
Kansliapäällikkö Sirkka Hautojärvi, YM
Pääsihteeri Seppo Tiitinen, Eduskunta
Johtaja Tapio Lappi-Seppälä, Oikeuspoliittinen tutkimuslaitos

TIEDOKSI   OM/ tiedotuspäällikkö
OM/lainvalmisteluosasto